
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 27 


21 Φεβρουάριου 2002 


ΝΟΜΟΣ ΥΠ’ ΑΡΙΘ.2987 

Τροποποίηση των διατάξεων του Ν. 95911979 «Περί Ναυτι¬ 
κής Εταιρείας» (ΦΕΚ 192 Α') και ρύθμιση άλλων θεμά¬ 
των αρμοδιότητας του Υπουργείου Εμπορικής Ναυτι¬ 
λίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΤΡΟΠΟΠΟΙΗΣΗ ΚΑΙ ΣΥΜΠΛΗΡΩΣΗ 
ΤΩΝ ΔΙΑΤΑΞΕΩΝ ΤΟΥ Ν. 959/1979 

Άρθρο 1 

Εταιρικό κεφάλαιο ναυτικής εταιρείας 

1. Οι παράγραφοι 3 και 4 του άρθρου 5 του Ν. 959/1979 
αντικαθίστανται ως ακολσύθως: 

«3. Ως ελάχιστα εταιρικό κεφάλαιο ορίζεται το ποσό των 
πέντε χιλιάδων ευρώ ή τσ ισάξια αυτών σε άλλο νάμισμα, 
κατά την επίσημη τιμή αυτσύ την ημέρα της καταχώρισης 
της εταιρείας στα μητρώο. 

Με κοινή απόφαση των Υπουργών Οικονομικών και Ε¬ 
μπορικής Ναυτιλίας μπορεί να αναπροσαρμόζεται το ύ¬ 
φος του ελάχιστου εταιρικού κεφαλαίου. 

4. Η ονομαστική αξία κάθε μετοχής δεν μπορεί να ορι- 
σθεί κατώτερη του ενάς ευρώ ή του ισάξιού του σε άλλα 
νόμισμα, κατά την επίσημη τιμή αυτού την ημέρα της κα¬ 
ταχώρισης της εταιρείας στο μητρώο.» 

2. Οι ναυτικές εταιρείες που λειτουργούν κατά την 1η 
Μαρτίου του έτους 2002 και έχουν εταιρικό κεφάλαιο μι¬ 
κρότερο του ποσού των πέντε χιλιάδων ευρώ υποχρεού- 
νται να αυξήσουν το κεφάλαιό τους τουλάχιστον μέχρι 
του ποσού αυτού και να υποβάλουν προς καταχώριση στη 
μερίδα της εταιρείας την απόφαση της αύξησης και την 


πράξη πιστοποίησης καταβολής του ποσού της αύξησης 
το αργάτερο μέχρι την 31η Δεκεμβρίου του έτους 2003. 
Οι εταιρείες που δεν θα εκπληρώσουν την παραπάνω υ¬ 
ποχρέωσή τους θεωρείται ότι λύονται αυτοδίκαια και πε¬ 
ριέρχονται σε εκκαθάριση. Η αρμόδια για τηντήρηση ταυ 
μητρώσυ ναυτικών εταιρειών υπηρεσία καταχωρίζει αυ- 
τεπάγγελτα στη μερίδα της εταιρείας σχετική σημείωση. 
Εκκαθαριστές, εφόσον αυτοί δεν ορίζονται από την εται¬ 
ρική σύμβαση, είναι τα μέλη του διοικητικού συμβουλίου 
της εταιρείας κατά την 31η Δεκεμβρίου του έτους 2003. 
Για την ανάκληση των εκκαθαριστών εφαρμόζονται οι δια¬ 
τάξεις της παραγράφου 2 του άρθρου 45 του Ν. 959/ 
1979. 

3. Οι διατάξεις των προηγούμενων παραγράφων ισχύ¬ 
ουν απά την 1η Μαρτίου του έτους 2002. 

Άρθρο 2 

Μετατροπή σε ευρώ εταιρικού κεφαλαίου 
ναυτικής εταιρείας 

1. Η μετατροπή σε ευρώ και η στρογγυλοποίηση της ο¬ 
νομαστικής αξίας της μετοχής της ναυτικής εταιρείας, 
κατά τα οριζόμενα στο άρθρο 2 του Ν. 2842/2000 (ΦΕΚ 
207 Α'), γίνεται με τροποποίηση της εταιρικής σύμβασης, 
που αποφασίζεται, παρά κάθε αντίθετη διάταξη της εται¬ 
ρικής σύμβασης, από το αρμόδιο όργανο, σύμφωνα με το 
Ν. 959/1979. 

2. Από την 1η Μαρτίου του έτους 2002, για να καταχω- 
ρισθεί στο μητρώο ναυτικών εταιρειών τροποποίηση της 
εταιρικής σύμβασης ναυτικής εταιρείας, απαιτείται το με¬ 
τοχικό κεφάλαιο και η ονομαστική αξία των μετοχών της 
να έχουν μετατραπεί σε ευρώ. 

3. Απά την 1η Ιανουαρίου του έτους 2004, για να κατα- 
χωρισθούν στοιχεία ναυτικής εταιρείας στο μητρώο ναυτι¬ 
κών εταιρειών, απαιτείται το μετοχικό κεφάλαιο και η ονο¬ 
μαστική αξία των μετσχών να έχσυν μετατραπεί σε ευρώ. 

Άρθρο 3 

Περιορισμοί στην κτήση μετοχών 


Το άρθρο 10 του ν. 959/1979 αντικαθίσταται ως ακο¬ 
λούθως: 


«Αρθρο 10 


1. Απαγορεύεται σε υπηκόους ή νομικά πρόσωπα κρα¬ 
τών που δεν είναι μέλη της Ευρωπαϊκής Ένωσης ή δεν 
ανήκουν στον Ευρωπαϊκό Οικονομικό Χώρο να αποκτούν 
εμπράγματα δικαιώματα επί μετοχών ναυτικής εταιρείας. 

2. Κατ’ εξαίρεση μπορεί να ορισθεί με την εταιρική 
σύμβαση ότι τα φυσικά ή νομικά πρόσωπα, που αναφέ- 
ρονται στην παράγραφο 1, μπορούν να αποκτούν μετο¬ 
χές που αντιπροσωπεύουν ποσοστό μικρότερο από το 
πενήντα τοις εκατό του εκάστοτε εταιρικού κεφαλαίου. 

3. Κατά την έκδοση όλων των μετοχών αναγράφεται 
στην εμπρόσθια όψη τους αν μπορούν να μεταβιβασθούν 
ή όχι, σε φυσικά ή νομικά πρόσωπα, που αναφέρονται 
στην παράγραφο 1. 

4. Από την απαγόρευση της παραγράφου 1 εξαιρείται 
η απόκτηση μετοχών αιτία θανάτου, λόγω γονικής παρο¬ 
χής ή αναγκαστικής εκτέλεσης. Επίσης εξαιρείται η σύ¬ 
σταση ενεχύρου επί μετοχών ναυτικής εταιρείας για την 
εξασφάλιση απαιτήσεων κατά της εταιρείας ή άλλων φυ¬ 
σικών ή νομικών προσώπων. 

Οι εξαιρέσεις της παραγράφου αυτής δεν θίγουν τις 
διατάξεις της παραγράφου 1 του άρθρου 5 του Κώδικα 
Δημοσίου Ναυτικού Δικαίου, ο οποίος κυρώθηκε με το 
ν.δ. 187/1973 (ΦΕΚ 261 Α'), όπως αυτό ισχύει μετά το 
π.δ. 11/2000 (ΦΕΚ 11 Α'), οι οποίες έχουν σε κάθε περί¬ 
πτωση εφαρμογή επί των πλοίων της εταιρείας.» 


Άρθρο 4 

Καταχώριση στοιχείων στη μερίδα 
της ναυτικής εταιρείας 


Η παράγραφος 3 του άρθρου 52 του ν. 959/1979 αντι¬ 
καθίσταται ως ακολούθως: 

«3. Στη μερίδα της εταιρείας αναγράφονται, αμέσως 
μετά την καταχώρισή της, η χρονολογία της εταιρικής 
σύμβασης, η επωνυμία, η έδρα, η διάρκεια και η διεύθυν¬ 
ση της εταιρείας, καθώς και το κεφάλαιό της. Επίσης 
αναγράφονται τα ονοματεπώνυμα, οι διευθύνσεις της 
κατοικίας, οι αριθμοί των δελτίων αστυνομικής ταυτό¬ 
τητας ή άλλων αποδεικτικών στοιχείων ταυτότητας που 
εκδίδονται με βάση την ειδική νομοθεσία κάθε χώρας 
και οι αριθμοί φορολογικού μητρώου των μελών του 
διοικητικού συμβουλίου, των προσώπων τα οποία από 
κοινού ή χωριστά εκπροσωπούν την εταιρεία δικαστικά 
και εξώδικα και δεσμεύουν αυτήν έναντι τρίτων, καθώς 
και του προσώπου που είναι εξουσιοδοτημένο για την 
παραλαβή των εγγράφων που κοινοποιούνται προς την 
εταιρεία. Μεταγενέστερες μεταβολές των ανωτέρω ση¬ 
μειώνονται στη μερίδα της εταιρείας αμέσως μετά την 
υποβολή των σχετικών εγγράφων. Τροποποιήσεις της 
εταιρικής συμβάσεως σημειώνονται στη μερίδα της εται¬ 
ρείας αμέσως μετά την υποβολή αντιγράφου της αποφά- 
σεως της γενικής συνελέύσεως των μετόχων, καθώς και 
ολόκληρου του κειμένου των τροποποιούμενων άρθρων 
της εταιρικής σύμβασης. Στη μερίδα της εταιρείας ση¬ 
μειώνονται επίσης η διάλυση της εταιρείας, ο διορισμός 
ή η αντικατάσταση εκκαθαριστών, η περί αναβίωσης της 
εταιρείας απόφαση της γενικής συνέλευσης, καθώς και 


κάθε δικαστική απόφαση, αναφερόμενη στην κήρυξη της 
εταιρείας σε πτώχευση, στο διορισμό ή αντικατάσταση 
συνδίκου, καθώς και κάθε άλλη πράξη ή γεγονός του 
οποίου τη σημείωση προβλέπει ο νόμος.» 

Άρθρο 5 

Καταβολή παγίων τελών 

1. Η παράγραφος 4 του άρθρου 53 του ν. 959/1979 
αντικαθίσταται ως ακολούθως: 

«4. Για την καταχώριση της εταιρικής συμβάσεως που 
αναφέρεται στην παράγραφο 1 προκαταβάλλεται πάγιο 
τέλος εξακοσίων πενήντα ευρώ. 

Για τις λοιπές καταχωρίσεις προκαταβάλλεται τέλος 
εξήντα πέντε ευρώ για καθεμία καταχώριση. 

Με κοινή απόφαση των Υπουργών Οικονομικών και 
Εμπορικής Ναυτιλίας μπορεί να αναπροσαρμόζεται το 
ύψος και να καθορίζεται η διαδικασία καταβολής και εί¬ 
σπραξης των ανωτέρω τελών, καθώς και κάθε άλλο σχε¬ 
τικό θέμα.» 

2. Οι διατάξεις της προηγούμενης παραγράφου ισχύ¬ 
ουν από την 1η Μαρτίου του έτους 2002. 

Άρθρο 6 

Κυρώσεις 

1. Στην αρχή του άρθρου 63 του ν. 959/1979, οι λέξεις 
«εκατόν χιλιάδων δραχμών» αντικαθίστανται με τις λέ¬ 
ξεις «τριακοσίων ευρώ». 

2. Η διάταξη της προηγούμενης παραγράφου ισχύει 
από την 1η Μαρτίου του έτους 2002. 

ΚΕΦΆΛΑΙΟ ΔΕΥΤΕΡΟ 

ΡΥΘΜΙΣΗ ΑΛΛΟΝ ΘΕΜΑΤΩΝ ΑΡΜΟΔΙΟΤΗΤΑΣ ΤΟΥ 
ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ 

Άρθρο 7 

Τροποποίηση του άρθρου 239 του Κώδικα 
Δημοσίου Ναυτικού Δικαίου 

1. Ο τίτλος του άρθρου 239 του Κώδικα Δημοσίου Ναυ¬ 
τικού Δικαίου αντικαθίσταται ως εξής: «Εφαρμογή ποινι¬ 
κών διατάξεων». 

2. Στο άρθρο 239 του Κώδικα Δημοσίου Ναυτικού Δικαί¬ 
ου προστίθεται παράγραφος 4, που έχει ως ακολούθως: 

«4. Οι ποινικές κυρώσεις που προβλέπονται στα άρθρα 
205, 207 παράγραφος 1, 208, 210 παράγραφος 1 και 
222, καθώς και στην παράγραφο 1 του άρθρου 4 του α.ν. 
3276/1944 (ΦΕΚ 24 Α') επιβάλλονται μόνο αν: 

α) τεθεί σε κίνδυνο η ασφάλεια: προσώπων που επι¬ 
βαίνουν ή όχι στο πλοίο, του πλοίου, του φορτίου ή πε¬ 
ριουσίας ή 

β) προκληθεί ρύπανση ή άλλη ζημιά του θαλάσσιου πε¬ 
ριβάλλοντος ή 

γ) διαταραχθεί η τάξη ή τεθεί σε κίνδυνο η δημόσια 
υγεία.” 


Άρθρο 8 

Απασχόληση συνταξιούχων ναυτικών 

1. Οι παράγραφοι 4 και 5 του άρθρου 34 του π.δ. 
913/1978 (ΦΕΚ 220 Α') αντικαθίστανται ως ακολούθως: 

«4.α) Κατά παρέκκλιση των διατάξεων της παραγρά¬ 
φου 1, επιτρέπεται στους συνταξιούχους λόγω γήρατος 

ναυτικούς που δεν έχουν συμπληρώσει το πεντηκοστό 
πέμπτο έτος της ηλικίας τους να επαναλάβουν το ναυτι¬ 
κό επάγγελμα σε πλοία ανεξαρτήτως σημαίας με ανα¬ 
στολή της καταβολής της παρεχόμενης κύριας και επι¬ 
κουρικής σύνταξης. Μετά τη συμπλήρωση του πεντηκο¬ 
στού πέμπτου έτους επιτρέπεται ομοίως η επανάληψη 
του ναυτικού επαγγέλματος κατά τη διάρκεια της οποίας 
δεν αναστέλλεται η καταβολή της σύνταξης, αλλά το 
ποσό αυτής ή του αθροίσματος των συντάξεων σε περί¬ 
πτωση συρροής, που υπερβαίνει τα επτακόσια πενήντα 
ευρώ, καταβάλλεται μειωμένο κατά εβδομήντα τοις εκα¬ 
τό. Στους παραπάνω συνταξιούχους χορηγούνται απο¬ 
δεικτικά ναυτικής ικανότητας ή ανανεώνονται τα κατε- 
χόμενα. Η καταβολή των συντάξεων αυτών αναστέλλε¬ 
ται από τον επόμενο μήνα χορήγησης του αποδεικτικού 
ναυτικής ικανότητας ή ανανέωσης του κατεχόμενου 
αποδεικτικού και διαρκεί για το χρονικό διάστημα κατά 
το οποίο ο συνταξιούχος κατέχει το αποδεικτικό. Σε πε¬ 
ρίπτωση επανάληψης του ναυτικού επαγγέλματος σε θέ¬ 
σεις για τις οποίες δεν απαιτείται αποδεικτικό ναυτικής 
ικανότητας, η καταβολή των συντάξεων αυτών αναστέλ¬ 
λεται από τον επόμενο μήνα της ναυτολόγησης και για 
όσο χρονικό διάστημα διαρκεί αυτή. Σε κάθε περίπτωση 
η διάρκεια αναστολής καταβολής των συντάξεων δεν 
μπορεί να είναι μικρότερη του ενός μηνάς. 

β) Για τους πολύτεκνους συνταξιούχους ναυτικούς με 
ανήλικα τέκνα ή τέκνα που σπουδάζουν σε ανώτερες ή 
ανώτατες σχολές μέχρι τη συμπλήρωση του 25ου έτους, 
καθώς και τους συνταξιούχους ναυτικούς με τέκνα ανί¬ 
κανα για κάθε βιοποριστική εργασία με αναπηρία άνω 
του εξήντα επτά τοις εκατό, δεν εφαρμόζονται οι διατά¬ 
ξεις για την αναστολή ή τον περιορισμό καταβολής της 
σύνταξης της περιπτώσεως α'. 

5. Η θαλάσσια υπηρεσία που αποκτάται σύμφωνα με 
τα παραπάνω προσμετράται, για τον επανυπολογισμό 
προς επαύξηση της κύριας και επικουρικής σύνταξης, 
καθώς και της εφάπαξ παροχής από τα Ταμεία Πρόνοιας 
Εμπορικού Ναυτικού, με την προϋπόθεση πλήρους κατα¬ 
βολής των αντίστοιχων ασφαλιστικών εισφορών. Στην 
περίπτωση που η υπηρεσία αυτή κατά τον επανυπολογι- 
σμό μειώνει το συνταξιοδοτικό μισθό των τελευταίων 
σαράντα οκτώ μηνών, υπολογίζεται μόνο για την αύξηση 
του ποσοστού των συντάξεων. Λαμβάνεται επίσης υπό¬ 
ψη σύμφωνα με τις ισχύουσες διατάξεις για την απόκτη¬ 
ση νέων αποδεικτικών ναυτικής ικανότητας.» 

2. Με απόφαση του Υπουργού Εμπορικής Ναυτιλίας, 
που δημοσιεύεται στην Εφημερίδα της Κυβερνήσεως, 
καθορίζονται οι όροι, οι ειδικότερες προϋποθέσεις, η 
διαδικασία και τα δικαιολογητικά που απαιτούνται για 
την επανάληψη του ναυτικού επαγγέλματος, την ανα¬ 
στολή ή την επαναχορήγηση της κύριας και επικουρικής 
σύνταξης και την απόκτηση νέων αποδεικτικών ναυτικής 
ικανότητας, ο χρόνος ισχύος και η διαδικασία επιστρο¬ 
φής των αποδεικτικών που ανανεώνονται ή που κατέ¬ 
χουν οι ναυτικοί που έχουν συνταξιοδοτηθεί, καθώς και 
κάθε άλλο σχετικό θέμα για την εφαρμογή των παρα¬ 
γράφων 4 και 5 του άρθρου 34 του π.δ. 913/1978, όπως 
ισχύει. 

Άρθρο 9 

Συντελεστές δόμησης στους λιμένες 

1. Καθορίζονται οι εξής όροι και περιορισμοί δόμησης 
και χρήσεις γης για τις εγκαταστάσεις ανάπτυξης των 


ακόλουθων λειτουργιών - δραστηριοτήτων του Υπουρ¬ 
γείου Εμπορικής Ναυτιλίας (Υ.Ε.Ν.) και των νομικών 
προσώπων που εποπτεύονται από αυτό: 

α. Στη θέση Καλυμπάκι, εντός της χερσαίας ζώνης λι¬ 
μένα Ελευσίνας - όπως εμφανίζεται στο από Ιουνίου 
2001 τοπογραφικό διάγραμμα γενικής διάταξης της τε¬ 
χνικής υπηρεσίας του Λιμενικού Ταμείου Ελευσίνας, που 
επισυνάπτεται και αποτελεί αναπόσπαστο μέρος του νό¬ 
μου αυτού, κλίμακας 1: 500 - για τα έργα της Επισκευα- 
στικής Βάσης (κτίρια-υπόστεγα) πλωτών και χερσαίων μέ¬ 
σων του Λιμενικού Σώματος (Λ.Σ.), ως και τα έργα του Εκ¬ 
παιδευτικού Κέντρου Προστασίας Θαλάσσιου Περιβάλλο¬ 
ντος, μαζί με τις λειτουργίες διοικητικής υποστήριξης: 


Συντελεστής Δόμησης : 0,60 

Κάλυψη : 30% 

Μέγιστο ύψος ; 15 μέτρα 

Μέγιστος αριθμός ορόφων : 2 


β. Στη θέση Ακτής Βασιλειάδη, εντός της χερσαίας ζώ¬ 
νης λιμένα Πειραιά, όπως εμφανίζεται στο τοπογραφικό 
διάγραμμα που συνοδεύει την υπ’ αριθ. 3411.61/15/ 
31.8.2001 απόφαση των Υπουργών Οικονομικών και 
Εμπορικής Ναυτιλίας (ΦΕΚ 1134 Β ') στα υφιστάμενα κτί¬ 
ρια και στις απαραίτητες προσθήκες σε αυτά: 
Συντελεστής Δόμησης : 2,4 

Κάλυψη : 50% 

Μέγιστο ύψος κτιρίων : το ύψος του υφι¬ 

στάμενου υψηλότε¬ 
ρου κτιρίου 

Μέγιστο ύψος πύργου των 
υπηρεσιών ελέγχου θαλάσσιας 
κυκλοφορίας (ν.Τ.δ.) : 50 μέτρα 

Στο ύψος αυτό δεν περιλαμβάνονται οι εγκαταστάσεις 
επικοινωνίας και κεραιών. 

2. Οι μελέτες για την έκδοση των οικοδομικών αδειών 
στη χερσαία ζώνη λιμένα συντάσσονται με μέριμνα των 
Τεχνικών Υπηρεσιών των φορέων διοίκησης και εκμε¬ 
τάλλευσης λιμένων. Γ ια τους φορείς διοίκησης και εκμε¬ 
τάλλευσης λιμένων, που δεν διαθέτουν Τεχνική Υπηρε¬ 
σία, οι μελέτες συντάσσονται από τις αντίστοιχες Τεχνι¬ 
κές Υπηρεσίες των Δήμων ή των Νομαρχιακών Αυτοδιοι¬ 
κήσεων (Ν.Α.), στσυς οποίους ανατίθενται μετά από 
απόφαση των φορέων. 

Οι ειδικοί όροι και περιορισμοί δόμησης των μελετών 
αυτών πρέπει να συμφωνούν με τα οριζόμενα στις περι¬ 
πτώσεις α', γ ■ και ε' της παραγράφου 2 του άρθρου δέ¬ 
κατου ένατου του ν. 2932/2001 (ΦΕΚ 145 Α'). 

3. Στις περιοχές χερσαίας ζώνης λιμένα οι οικοδομικές 
άδειες εκδίδονται από τις κατά τόπους Πολεοδομικές 
Υπηρεσίες ύστερα από έγκριση της Γενικής Γραμματείας 
Λιμένων και Λιμενικής Πολιτικής (Γ.Γ.Λ.Λ.Π.) του Υ.Ε.Ν.. 

4. Η Γ.Γ.Λ.Λ.Π. μπορεί να αναθέτει τη σύνταξη προ¬ 
διαγραφών και την εκπόνηση μελετών των περιπτώσε¬ 
ων γ' και ε' της παραγράφου 2 του άρθρου δέκατου 
ένατου του ν. 2932/2001 σύμφωνα με τις ισχύουσες δια¬ 
τάξεις. 

Άρθρο 10 

Εποπτεία Λιμενικών Ταμείων 

Η εποπτεία των Λιμενικών Ταμείων ασκείται, σύμφω¬ 
να με το π.δ. 362/1997 (ΦΕΚ 240 Α'), από τον Υπουργό 
Εμπορικής Ναυτιλίας. Η αρμοδιότητα συγκρότησης των 
Λιμενικών Επιτροπών των Λιμενικών Ταμείων ανήκει 
στον Γενικό Γραμματέα της Περιφέρειας από την έναρξη 
ισχύος του ν. 2503/1997 (ΦΕΚ 107 Α'). 

Άρθρο 11 

Τροποποίηση των άρθρων εικοστού δεύτερου και 
εικοστού πέμπτου του ν. 2932/2001 (ΦΕΚ 145 Α') 

1. Η περίπτωση β' της παραγράφου 1 του άρθρου 8 
του καταστατικού της Ανώνυμης Εταιρείας του άρθρου 
εικοστού δεύτερου του ν. 2932/2001 αντικαθίσταται ως 
ακολούθως: 

«β) Εναν εκπρόσωπο των εργαζομένων στην εταιρεία, 
με τον αναπληρωτή του, που εκλέγονται με ψηφοφορία 
των μελών της συνδικαλιστικής τους οργάνωσης, μέσα 
σε προθεσμία δύο μηνών από τότε που αυτή ειδοποιείται 
από τον Υπουργό Εμπορικής Ναυτιλίας.» 

2. Στην παράγραφο 1 του άρθρου 8 του καταστατικού 
της Ανώνυμης Εταιρείας του άρθρου εικοστού δεύτερου 
του V. 2932/2001 προστίθεται περίπτωση η' που έχει ως 
ακολούθως: 

«η) Εναν εκπρόσωπο της Ομοσπονδίας Φορτοεκφορ¬ 
τωτών Ελλάδος (Ο,Φ.Ε.) με τον αναπληρωτή του, που 
ορίζονται από αυτή μέσα σε προθεσμία δύο μηνών από 
τότε που η Ο.Φ.Ε. ειδοποιείται από τον Υπουργό Εμπο¬ 
ρικής Ναυτιλίας.» 

3. Στο άρθρο εικοστό πέμπτο του ν. 2932/2001 προστί¬ 
θεται παράγραφος 5 που έχει ως ακολούθως: 

«5. Με απόφαση του Υπουργού Εμπορικής Ναυτιλίας, 
που δημοσιεύεται στην Εφημερίδα της Κυβερνήσεως, οι 
προθεσμίες των παραγράφων 1 και 2 μπορούν να παρα- 
ταθούν για ένα ακόμα έτος.» 

Άρθρο 12 

Θέματα Ρυθμιστικής Αρχής Θαλάσσιων 
Ενδομεταφορών (Ρ.Α.Θ.Ε.) 

Στο άρθρο εικοστό όγδοο του ν. 2932/2001 προστίθε¬ 
ται νέα παράγραφος ως ακολούθως: 

«4. Το προσωπικό που αναφέρεται στις περιπτώσεις 
α και β της παραγράφου 2 του άρθρου δέκατου πέμ¬ 


πτου, καθώς και στην παράγραφο 3 του άρθρου εικοστού 
προσλαμβάνεται, σύμφωνα με τις διατάξεις της παρα¬ 
γράφου 3 του άρθρου 1 του ν. 2527/1997 (ΦΕΚ 206 Α'), 
όπως κάθε φορά ισχύει.» 

Άρθρο 13 

Παράταση προθεσμιών του ν. 2688/1999 

1. Οι προθεσμίες που ορίζονται στις παραγράφους 1,2 
και 3 των άρθρων τέταρτου και ένατου του ν. 2688/1999 
(ΦΕΚ 40 Α') παρατείνονται από τη λήξη τους μέχρι την 
31η Δεκεμβρίου του έτους 2002. 

2. Με απόφαση του Υπουργού Εμπορικής Ναυτιλίας, 
που δημοσιεύεται στην Εφημερίδα της Κυβερνήσεως, η 
προθεσμία της προηγούμενης παραγράφου μπορεί να 
παραταθεί για ένα ακόμα έτος. 

Άρθρο 14 

Τροποποίηση διατάξεων του ν. 2935/2001 (ΦΕΚ 162 Α ) 

1. Το τελευταίο εδάφιο της παραγράφου 1 του άρθρου 
59 του ν. 2935/2001 αντικαθίσταται ως ακολούθως: 

«Από την έναρξη ισχύος της διάταξης αυτής παύουν 
να εφαρμόζονται οι διατάξεις των περιπτώσεων 9γ, 9δ 
και 9ε του άρθρου 9 του ν. 2575/1998 (ΦΕΚ23 Α') σε’ό,τι 
αφορά τις νομοπαρασκευαστικές επιτροπές.» 

2. Η παράγραφος 2 του άρθρου 64 του ν. 2935/2001 
αντικαθίσταται ως ακολούθως: 

«2. Η ισχύς του παρόντος νόμου αρχίζει από την ημε¬ 
ρομηνία της δημοσίευσής του στην Εφημερίδα της Κυ¬ 
βερνήσεως.» 

Άρθρο 15 
Έναρξη ισχύος 

Ο νόμος αυτός ισχύει από τη δημοσίευσή του στην 
Εφημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάξεις του. 

Παραγγέλλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 12 Φεβρουάριου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 


ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 


ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΝΩΜΕΡΙΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 21 Φεβρουάριου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.βί. 9 Γ 
β-ΓτίΗΐΙ: ννβΐ3ΐη35ΐβΓ @ βΐ.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήρισ Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610)638109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89127/89120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ΘυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευιο για κάθε επιπλέον σελίδα. 

Σε μορφή 00: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ΕϋΡΟ 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - Γοηη για δημοσιεύματα μετά το 1994 καθορίζεται σε 30 θογο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευιο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓηβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυΓΟ 

ΘυΓΟ 

ΘυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ΙπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































